Aalborg Stiftstidende, 1844-08-13
J Begyndelsen af denne Maaned – skrives fra Newnork af 13de Juli – indtraf hertil med Paket fra Liverpool en dansk Pengemand, Hr. Peter Carstensen, med sin Kone og en Kiste fuld af engelske Søveregns, der ere Udbyttet af hans for kort Tid siden paa flere af Nordtysklands Handelspladser forøvede Bedragerier. Et herværende ungt Handelshuus, der var forsynet med Fuldmagter, dertil fra et af de bedragne Firmaer, lykkedes det, ved at attrapere Personen endnu førend han var stegen i Land fra Paketten, at afpresse ham en Deel af sit Bytte. Senere ere endnu flere saadanne Fuldmagter indløbne, og da Carstensen, besynderlig nok har opholdt sig længere her, vil han sandsynligviis blive lettet for endnu nogle Portioner af sit Guld. Saaledes ophøre altsaa disse lykkelige Kyster allerede at være et Asyl for slige europæiske Speculanter, hvis Hidkomst ogsaa er saa meget overflødigere, som vi hertillands besidde et tilstrækkeligt Antal Talenter af den Art. (Ovennævnte Person er den fra Flensborg for nogen Tid siden bortrømte, i Bladene omtalte Kjøbmand.)J Preussen er udkommen en allerhøieste Cabinetsordre, hvori forekommer følgende kongelige Ord: "Med Misfornøielse har jeg erfaret, at der saavel ved Dresseringen af Rekrutter som i andre Tjenesteforhold hyppigt finder Mishandling Sted imod Soldaterne, saavel ved Underofficerer som endog ved selve Officererne, uagtet Saadant baade er forbuden ved de bestaaende Love og stridende imod Soldatens Bestemmelse og min udtrykkelig udtalte Villie. Fra Soldatens Jndtrædelse i Tjenesten maa man søge, ved Siden af hans Uddannelse som Kriger, at vække en passende Æresfølelse hos ham, for at give ham Lyst til sit Kald og Hengivenhed for Staten. Skjældsord og corporlige Mishandlinger kunne ingenlunde forenes hermed og ere desaarsag ogsaa allerede paa det Strængeste forbudne i Krigsartiklerne fra 1808. Compagni= og Eskadrons-Chefernes forste Pligt er det, til Rekruternes Jndøvelse kun at udvælge saadanne Underofficerer, af hvis besindige Forhold ingen Mishandling af de til deres Underviisning overgivne Rekrutter er at befrygte; ligesom det ogsaa for de Officerer, der ere commanderede til Opsigt ved Rekrutternes Jndøvelse, maae være en hellig Pligt at paatale enhver upassende Adfærd af Underofficererne og derved erhverve sig deres Undergivnes, isærdeleshed i Krigstilfælde uundværlige Kjærlighed og Hengivenhed. Overtrædelser af denne min Befaling blive, efter Omstændighederne og Forseelsens Storrelse, at straffe med Arrest, Degradation, Fæstningsstraf, ja selv med Cassation; og for at Enhver kan komme til vedbørlig Kundskab om denne min Villie, skal den ved hver Troppe-Afdeling forelægges det samlede Officeercorps og enhver Officeer bekræfte den erholdte Underretning med sit Navns Underskrift. For Underofficererne skal den dem vedkommende Deel af nærværende Forskrifts Jndhold tydeligt oplæses een Gang aarlig, paa en bestemt Dag. "Med fuld Tillid, slutter denne mærkelige Cabinets-Ordre, nedlægger jeg Fuldbyrdelsen af denne min befaling i de commanderende Generalers Hænder, stolende paa, at de med al mulig Alvor ville imødegaae deslige Misbrug, hvor Samme maatte vise sig, og, hvor det skulde være nødvendigt, derom til mig gjøre Jndberetning."